L'ODS 13 en el context de l'Agenda 2030 a les Nacions Unides
El canvi climàtic és un dels principals reptes a escala global.
Des de fa anys els seus efectes s'han fet evidents arreu del món, amb augments de la temperatura atmosfèrica, canvis en els patrons de precipitació, disminució del permagel, augment del nivell del mar, acidificació i augment de temperatura als mars, etc. Aquests canvis afecten els ecosistemes i també les persones.
Les previsions apunten a una intensificació dels efectes en les properes dècades.
Les principals causes del canvi climàtic es troben en les emissions antropogèniques de gasos amb efecte d'hivernacle (GEH) a l'atmosfera, les quals han augmentat des de l'era preindustrial, en gran manera com a conseqüència del creixement demogràfic i econòmic basat en la crema de combustibles fòssils (carbó, petroli, gas natural), i actualment són més elevades que mai.
A l'ODS es remarca de manera explícita que el fòrum intergovernamental internacional per a negociar la resposta mundial al canvi climàtic és el Conveni marc de les Nacions Unides sobre el canvi climàtic (UNFCC en anglès).
Les fites que proposa les Nacions Unides per assolir l'ODS 13 són:
Assoliment de l'ODS 13 a Catalunya
El Pla nacional per a l'Agenda 2030 té com a objectiu la implementació de l'Agenda 2030 a Catalunya, vetllant per l'assoliment dels 17 Objectius per al Desenvolupament Sostenible (ODS) mitjançant les polítiques públiques impulsades per la Generalitat de Catalunya.
El Pla s'ha elaborat amb la participació dels 13 departaments de la Generalitat.
Inclou 696 compromisos únics que es converteixen en 920 perquè alguns d'ells estan inclosos a diversos ODS o a més d'una fita del mateix ODS, reflectint la transversalitat de l'Agenda 2030 de Nacions Unides i del pla.
En concret, el Pla recull 50 compromisos específics per assolir a Catalunya les fites proposades pel que fa a l'ODS 13.
El CADS considera que els principals reptes que es plantegen a Catalunya en relació amb l'ODS 13 són els següents:
En relació amb el present ODS, és rellevant esmentar el Pacte Verd Europeu, un pacte de prioritat important proposat per la Comissió Europea.
Així mateix, el 4 de març de 2020, la Comissió va presentar una proposta d'un reglament del Parlament europeu i del Consell pel que s'establirà el marc per assolir la neutralitat climàtica al continent abans del 2050 (Llei Europea del Clima), amb l'objectiu de protegir el planeta i la seva població.
L'objectiu general de LIFE és contribuir a la implementació, actualització i desenvolupament de la política i la legislació ambiental i climàtica de la UE mitjançant el cofinançament de projectes amb valor afegit europeu.
El programa es divideix en dos subprogrames amb diferents àrees de prioritat:
Aquest programa ha finançat els següents projectes amb participació catalana en relació amb l'ODS 13:
Horizon 2020 és el programa de finançament a la recerca i a la innovació més gran d'Europa.
És l'instrument financer que permet el desenvolupament de la UE per a la Innovació, una iniciativa d'Europa 2020, per a finançar iniciatives i projectes de recerca i innovació, desenvolupaments tecnològics, projectes de demostració, etc. En conjunt l'objectiu d'Horizon 2020 és garantir l'avanç en la ciència, eliminar les barreres a la innovació i facilitar, tant al sector privat com al públic, el treball conjunt per a la innovació.
Dins del programa Horizon 2020 trobem els diferents plans de treball amb convocatòries relacionades amb l'ODS 13:
Pla de treball d'Activitats transversals, que obre convocatòries en l'àmbit de l'economia verda i baixa en carboni per combatre el canvi climàtic, entre altres.
Pla de treball Acció climàtica, medi ambient, eficiència dels recursos i matèries primeres
Pla de treball Energia eficient, neta i segura
Pla de treball Transport integrat, verd i intel·ligent
A més, el programa també finança projectes amb participació catalana que tenen com a objectiu assolir l'ODS 13:
L' ERA-NET és un instrument de finançament que es troba dins del fons europeu Horizon 2020 i està dissenyat per donar suport a les associacions públiques.
Aquest té com a objectiu fomentar la cooperació i la coordinació de les activitats i polítiques de recerca desenvolupades en els estats membres i estats associats a través dels seus respectius programes de recerca, nacionals i regionals, l'obertura mútua i el desenvolupament i la implementació d'activitats conjuntes.
A continuació apareixen alguns exemples d'ERA-NETs relacionades amb el present objectiu de desenvolupament sostenible:
L' ERA CoBioTech té com a objectiu reforçar l'Espai Europeu de Recerca (ERA) en el camp de la biotecnologia mitjançant una cooperació i coordinació millorades de diferents programes de recerca nacionals i regionals.
La iniciativa de programació conjunta "Connectant el coneixement climàtic per a Europa" ( Climate JPI ) és una iniciativa que reuneix països europeus per coordinar conjuntament la investigació climàtica.
CIRCLE-2 és una xarxa europea que finança la investigació i comparteix coneixements sobre l'adaptació climàtica i promou la cooperació a llarg termini entre els programes nacionals i regionals de canvi climàtic.
El consorci ERA-NET AXIS té com a objectiu promoure la recerca transfronterera i comunitària amb l'objectiu general de millorar la coherència, la integració i la robustesa de la investigació d'impacte climàtic i connectar-lo a les necessitats de la societat.
El Fons Europeu de Desenvolupament Regional (FEDER) és el fons que finança actuacions adreçades a promoure el creixement i l'ocupació, així com també la cooperació territorial europea amb la finalitat de reforçar la cohesió econòmica, social i territorial corregint els principals desequilibris regionals de la UE.
Es tracta de fons gestionats directament per les administracions públiques (central, autonòmica i local) gràcies a un contingent de fons assignat a priori per realitzar projectes als territoris respectius.
Aquest programa finança projectes en línia amb dues de les seves prioritats relacionades amb aquest ODS: aconseguir una economia baixa en carboni i promoure l'adaptació al canvi climàtic i la protecció del medi ambient.
Aquí hi ha algunes convocatòries finançades per FEDER en relació amb el present ODS, concretament sobre la recollida de residus municipals:
Les Accions Urbanes Innovadores (UIA) és una iniciativa que proporciona recursos a les zones urbanes de tot Europa per provar solucions noves i no demostrades per afrontar els reptes urbans.
La iniciativa dóna suport a les autoritats urbanes en els seus esforços per garantir un desenvolupament urbà sostenible.
Un dels àmbits on es desenvolupen les UIA és l'adaptació al canvi climàtic, element central a l'ODS 13.
Alguns dels projectes finançats amb la iniciativa UIA que ajuden a assolir l'ODS 13 són:
La Cooperació Territorial Europea és un dels dos objectius de la política de cohesió de la UE.
Estableix un marc per a la cooperació entre actors nacionals, regionals i locals de diferents estats membres per abordar problemes que transcendeixen les fronteres i requereixen una aproximació conjunta.
La seva missió general és la promoció d'un desenvolupament econòmic, social i territorial harmoniós de la Unió, atacant especialment les divergències i dissonàncies derivades de la divisió territorial de les administracions i dels diferents nivells de governança.
En el marc de l'INTERREG trobem que els programes POCTEFA, Interreg Med, Sudoe, Interreg Europe i Urbact publiquen convocatòries i financen projectes relacionats amb el present ODS, concretament en els àmbits de les energies renovables, l'eficiència de recursos, la protecció del medi ambient i l'adaptació al canvi climàtic:
Interreg SUDOE és el programa de cooperació transnacional que implica a tota la península ibèrica i el sud-oest de França:
Interreg Europe permet la cooperació entre autoritats regionals i locals dels 28 països de la UE, Noruega i Suïssa, per desenvolupar polítiques regionals que aportin eficiència i modernització de l'economia, a tall d'exemple:
Interreg POCTEFA és un programa orientat a reforçar la integració econòmica i social del territori fronterer d'Espanya, França i Andorra:
Interreg Med 2014-2020 permet la cooperació entre tots els països de l'àrea mediterrània europea amb la finalitat de reduir les diverses disparitats entre regions:
URBACT és un programa de cooperació entre ciutats i altres nivells de govern local per a la promoció del desenvolupament urbà sostenible a través de l'intercanvi de coneixements i bones pràctiques:
Instrument Europeu de Veïnatge (ENI)
L'ENI és el principal instrument de finançament que utilitza la Unió Europea per implementar la Política europea de veïnatge, la qual té per objectiu enfortir políticament i econòmicament els països veïns de l'est i de la riba sud i est de la Mediterrània, i també fomentar la integració regional i el desenvolupament humà, econòmic i social.
El programa ENI CBC MED té com a objectiu la protecció mediambiental, adaptació al canvi climàtic i mitigació mitjançant el finançament de projectes estàndards i estratègics.
L'ENI i el programa ENI CBC MED finança iniciatives, entre d'altres:
El Fons Social Europeu és el principal instrument de la UE per a promoure uns nivells elevats d'ocupació i de qualitat de l'ocupació, així com propiciar un nivell elevat d'educació i formació per a tothom i facilitar la transició de l'educació al treball entre els joves, entre altres qüestions.
El FSE obre convocatòries d'ajuts que contribueixen a l'assoliment del present ODS:
El FEADER és un dels instruments de finançament per implementar la Política Agrícola Comuna (PAC) i l'estratègia Europea 2020.
El seu objectiu és millorar la gestió i la política de control de desenvolupament rural.
Els seus objectius generals són el foment de la competitivitat de l'agricultura, la garantia d'una gestió sostenible dels recursos naturals i d'acció pel clima i el desenvolupament territorial equilibrat de les economies i comunitats rurals mitjançant la creació d'ocupació.
Fons Europeu Agrícola de Garantia Agrària (FEAGA)
El FEAGA és l'altre instrument de finançament per implementar la Política Agrícola Comuna (PAC).
El seu objectiu és garantir una producció alimentària viable amb una gestió sostenible dels recursos naturals i canvi climàtic per aconseguir un desenvolupament territorial equilibrat.
Actualment, hi ha el Premi Lorenzo Natali 2020 per a periodisme en polítiques de cooperació al desenvolupament obert, on una de les temàtiques fa referència al canvi climàtic.
El projecte Life Clinomics de la Diputació de Barcelona rep el premi Climate Leaders, en relació amb l'ODS 13.